Diari Oficial de la Generalitat Valenciana


Sumari del DOGV 9142, del 03-08-2021 (2021/7871)

RESOLUCIÓ de 16 de juliol de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el programa 125.10 «Administració local i organització territorial del Consell» de Presidència de la Generalitat, per import de 15.250 euros. (Exp. 05.012/21-101).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7871


Data del document
:   16-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de juliol de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el programa 125.10 «Administració local i organització territorial del Consell» de Presidència de la Generalitat, per import de 15.250 euros. (Exp. 05.012/21-101). [2021/7871]  
Les mesures excepcionals adoptades des de la declaració de la pandèmia i dels estats d'alarma suposen la limitació de determinades activitats econòmiques. Davant aquesta situació, sorgeix la necessitat d'adoptar mesures que permeten reforçar els sectors greument afectats per la pandèmia que eviten una deterioració del teixit empresarial i que ajuden a la conservació de l'ocupació.  
A aquest efecte, el Decret llei 1/2021, de 22 de gener, del Consell, té per objecte aprovar i regular el Pla Resistir, que inclou ajudes parèntesi destinades als municipis de la Comunitat Valenciana per a escometre actuacions encaminades a pal·liar les conseqüències de la pandèmia sobre els sectors productius més afectats.  
L'article 4 d'aquest decret llei assenyala que l'import global màxim de les ajudes que correspondrà assumir en la Generalitat ascendeix a 071.691.361 euros. L'import assignat per la Generalitat a cada municipi beneficiari, assenyalats en el decret llei, ha d'estar destinat a sufragar el 62,5 % del cost total de l'actuació a desenvolupar per l'Ajuntament, el qual s'ha de comprometre a realitzar una aportació del 15 % del cost d'aquesta actuació, mentre que el 22,5 % restant serà aportat, si escau, per la diputació provincial corresponent.  
A aquest efecte, per Resolució del conseller d'Hisenda i Model econòmic, de 2 de febrer, es va autoritzar una generació de crèdits en el capítol 4 del programa 125.10 «Administració local i organització territorial del Consell», per import de 253.162.583 euros, amb càrrec als fons que corresponguen a la Comunitat Valenciana, procedents dels recursos addicionals REACT-EU, Ajuda a la Recuperació per a la Cohesió i els Territoris d'Europa, que s'apliquen en el marc dels Fons Estructurals, i es dota la línia de transferència T1017 «Transferències per al Pla d'ajudes Resistir».  
Ara bé, la disposició addicional segona del decret llei preveu que «els municipis, encara que no figuren com a entitats beneficiàries, que acrediten l'existència de persones treballadores autònomes o microempreses amb un màxim de 10 persones treballadores en els sectors previstos en l'annex II, podran sol·licitar la seua participació en el Pla Resistir en els termes descrits en aquest decret llei.».  
El director general d'Administració Local informa, amb data 4 de maig, que huit municipis no inclosos a l'annex van presentar dins del termini les corresponents sol·licituds i, per això Presidència de la Generalitat planteja la necessitat d'incrementar la dotació de la línia de transferència T1017 «Transferències per al pla d'ajudes Resistir» del capítol 4 del programa 125.10 «Administració local i organització territorial del Consell» per import de 15.250 euros, mitjançant la transferència de disponibilitats existents en el capítol 2 del mateix programa.  
  
A aquest efecte i en virtut del que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 52.76.12.080.71.0 per import de 15.250 euros.  
  
Segon  
Autoritzar un increment de crèdit en l'aplicació pressupostària 47.00.31.2331.04.4 per import de 15.250 euros, que implica l'increment de la línia de transferència T1017 «Transferències per al Pla d'ajudes Resistir», que es detalla a continuació:  
  
  
  
  
  
València, 16 de juliol de 2021. El conseller d'Hisenda i Model Econòmic: Vicent Soler i Marco.